Atgailos kanauninkai

Atgailos kanauninkai (oficialiai Regulinių atgailos kanauninkų ordinas, ; taip pat baltieji augustinai) – buvęs katalikų vienuolių ordinas, kuris vadovaujasi šv. Augustino regula.

 Istorija 

Vienuolija įsteigta XIII a. pradžioje Romoje prie Metrijo Dievo Motinos bažnyčios. Seniausias bulė, kurioje minimas ordinas – 1259 m. popiežiaus Aleksandro IV bulė Ad audentiam nostram. Atgailos kanauninkų generolas rezidavo Prahoje, vėliau persikėlė į Lenkiją. XVI a. atgailos kanauninkų buvo tik Lenkijoje (5 vienuolynai) ir Lietuvoje. XIX a. viduryje ordinas uždarytas.

 Lietuvoje 

1390 m. į LDK iš Krokuvos atgailos kanauninkus pakvietė karalius Jogaila ir įkurdino Bistryčioje, pirmoji vienuolija įsteigta 1391 m. Ilgainiui Lietuvoje atsirado 18 atgailos kanauninkų vienuolynų. XVIII a. pradžioje Lietuvos atgailos kanauninkai atsiskyrė nuo Lenkijos ir sudarė atskirą provinciją. Apie 1800 m. Lenkijoje šie vienuolynai nustojo veikti ir liko tik Lietuvoje, tad Lietuvos provincijolui atiteko atgailos kanauninkų generolo titulas ir pareigos. Generolo rezidencija ir noviciatas buvo Videniškių vienuolynas.VIDENIŠKIŲ BUVĘS ATGAILOS KANAUNINKŲ VIENUOLYNAS ir Šv. Lauryno bažnyčia. Mch.mii.lt (tikrinta 2022-02-24). 1832 m. jis uždarytas, iki 1845 m. vienuoliai dar veikė prie Vilniaus šv. Baltramiejaus bažnyčios.

Žymiausias ordino narys – palaimintasis Mykolas Giedraitis.

 Šaltiniai 

Kategorija:Katalikų vienuolių ordinai